156 



1831 i Form af et Brev til dette Tidsskrifts Redaktør, V. Audouin, 

 men som tillige i en noget forkortet Oversættelse blev trykt i 

 Dansk Ugeskrift (Bd. II, 1833) og derfra atter oversat (rimeligvis 

 af Dr. Th. Cantor) paa engelsk, senere optoges i Calcutta Journal 

 of Natural History (Bd. III, 1843). Dette Arbejde var det første, 

 som behandlede dette rige Emne, og det er neppe senere gjort 

 overflødigt ved noget bedre og fiildstændigere. Man ser af selve 

 Afhandlingen , at den er skreven i Paris og skyldes Audouins 

 Anmodning; men det er urigtigt, naar man har sagt, at selve 

 Iagttagelserne vare anstillede paa dennes Opfordring eller efter 

 hans Anvisning; de skrive sig alle, og kunne naturligvis, da de 

 offentliggjordes i 1831, kun skrive sig fra Lunds første Ophold 

 i Brasilien, og han havde paa den Tid aldrig set eller staaet i 

 Forbindelse med Audouin, hvem han først lærte at kjende i 

 Efteraaret 1830, og som, den Gang Lund i 1825 rejste til 

 Brasilien, ganske nylig havde begyndt sin betydningsfulde viden- 

 skabelige Løbebane. 



Fremdeles maa endnu Lunds Arbejde om de kamgjællede 

 Snegles Æghylstre og den i dem sig udviklende Yngel omtales 

 paa dette Sted; thi det var Iagttagelser i Rio i den første Tid 

 af hans Ophold der, som ledte ham ind paa dette Emne ; men 

 de bleve rigtignok fortsatte efter hans Tilbagekomst til Europa, 

 og hele Undersøgelsen først afsluttet i Kjøbenhavn ved Hjælp af 

 det Materiale, som de derværende rige konkologiske Samlinger 

 ydede ham. Han havde i Bugten ved Rio fundet en Mængde 

 Æghylstre af en Havsnegl, i hvilke han iagttog en Yngel, der 

 svømmede omkring i den Vædske, som fyldte Hylstrene, ved 

 Hjælp af en Dusk lange Svinghaar eller Fimrehaar , altsaa 

 bevægede sig ved andre Redskaber og paa en anden Maade end 

 den fuldtudviklede Snegl, saa at Ynglen maatte antages senere 

 at undergaa en Slags Forvandling. Omtrent samtidigt med Lund 

 eller maaske lidt senere havde den engelske Zoolog Grant gjort 

 lignende Iagttagelser ved de engelske Kyster , men allerede 

 offentliggjort dem, førend Lund vendte tilbage til Europa; for 



